Nobela

Ang nobela, akdang-buhay o kathambuhay isang maiksing salaysay hinggil sa isang mahalagang pangyayaring kinasasangkutan ng isa o ilang tauhan at may iisang kakintalan o impresyon lamang. Isa itong masining na anyo ng panitikan. Tulad ng maikling kwento at dula, isa rin itong paggagad ng realidad, kung ginagagad ang isang momento lamang o iyong isang madulang pangyayaring naganap sa buhay ng pangunahing tauhan.

Kahulugan 

Ang kahulugan ng  nobela ay isa ito sa mga anyo ng panitikan. Ito ay maiksing salaysay na naglalaman ng isang kwentong may mahalagang pangyayari. Sa kabila ng pagiging maiksi nito, maaari nitong taglayin ang lahat ng elemento ng maikling kwento. Kadalasan, ito ay mapupulutan ng magandang aral at nag-iiwan ng panibagong karunungan sa isip ng mga bata.

Layunin 

 Magbigay ng kawilihan sa mga mambabasa
 Magpakita ng isang makabuluhang bahagi ng buhay ng tao.
 mapukaw ang damdamin ng mambabasa
 magbigay ng aral tungo sa pag-unlad ng buhay at lipunan
 nagsisilbing daan tungo sa pagbabago ng sarili at lipunan
 nagbibigay inspirasyon sa mambabasa
 nabubuksan nito ang kaalaman ng tao sa pagsulat ng nobela

Katangian 

 pumupuna sa lahat ng mga larangan ng buhay
 dapat maging malikhain at maguni-guni ang paglalahad
 pumupukaw ng damdamin ng mambabasa kaya ito nagiging kawili-wili
 kailangang isaalang-alang ang ukol sa kaasalan
 maraming ligaw na tagpo at kaganapan
 ang balangkas ng mga pangyayari ay tumutukoy sa kaisahang ibig mangyari
 malinis at maayos ang pagkakasulat
 maganda
 maraming magagandang tagpuan kung saan nakikilala pa ng lalo ang mga tauhan

Elemento 
 tagpuan - lugar at panahon ng mga pinangyarihan
 tauhan - nagpapagalaw at nagbibigay buhay sa nobela
 banghay - pagkakasunud-sunod ng mga pangyayari sa nobela
 pananaw - panauhang ginagamit ng may-akda a. una - kapag kasali ang may-akda sa kwento b. pangalawa - ang may-akda ay nakikipag-usap c. pangatlo - batay sa nakikita o obserbasyon ng may-akda
 tema - paksang-diwang binibigyan ng diin sa nobela
 damdamin - nagbibigay kulay sa mga pangyayari
 pamamaraan - istilo ng manunulat
 pananalita - diyalogong ginagamit sa nobela
 simbolismo - nagbibigay ng mas malalim na kahulugan sa tao, bagay, at pangyayari

Uri 
 Nobelang Romansa - ukol sa pag-iibigan
 Kasaysayan - binibigyang-diin ang kasaysayan o pangyayaring nakalipas na
 Nobelang Banghay - isang akdang nasa pagkakabalangkas ng mga pangyayari ang ikawiwili ng mga mambabasa
 Nobelang Masining - paglalarawan sa tauhan at pagkakasunud-sunod ng pangyayari ang ikinawiwili ng mga mambabasa
 Layunin - mga layunin at mga simulan, lubhang mahalaga sa buhay ng tao
 Nobelang Tauhan - binibigyang-diin sa nobelang ito ang katauhan ng pangunahing tauhan, mga hangarin, kalagayan, sitwasyon, at pangangailangan
 Nobelang Pagbabago - ukol sa mga pangyayari na nakakapagpabago ng ating buhay o sistema.

Tingnan din 
 Kasaysayan ng nobela sa Pilipinas

Mga sanggunian 

Nobela
Genre ng panitikan